Komisijos sprendimas
1993 m. gruodžio 17 d.
trečią kartą iš dalies keičiantis Komisijos sprendimą 93/197/EEB dėl veterinarijos reikalavimų ir veterinarinio sertifikavimo importuojant registruotus arklinius bei veislinius ir produkcinius arklinius
(93/682/EEB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl veterinarijos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Direktyva 92/36/EEB [2], ypač į jos 15 straipsnio a punktą ir 16 straipsnį,
kadangi Komisijos sprendimas 93/197/EEB [3] su paskutiniais pakeitimais, padarytais Sprendimu 93/510/EEB [4], nustato veterinarijos reikalavimus ir veterinarinį sertifikavimą importuojant registruotus arklinius bei veislinius ir produkcinius arklinius;
kadangi valstybės narės, importuodamos iš Rytų Europos arklinių šeimos gyvūnus, susidūrė su tam tikromis problemomis, visų pirma, dėl laboratorinių tyrimų, kuriuos reikia atlikti importuojant tokius gyvūnus, patikimumo;
kadangi dėl to reikėtų numatyti tokius tyrimus, kuriuos atliks tuo tikslu paskirties valstybės narės kompetentingos institucijos patvirtinta laboratorija;
kadangi šiame sprendime nustatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/197/EEB II priedo B sveikatos sertifikato (1) išnaša pakeičiama šiuo tekstu:"(1) Šalyse, kurioms išduodamas šis sertifikatas, išskyrus Australiją, Kiprą ir Naująją Zelandiją, laboratorinius tyrimus turi atlikti paskirties valstybės narės patvirtinta laboratorija. Laboratorijos patvirtinti tyrimo rezultatai turi būti pridėti prie gyvūną lydinčio veterinarijos sertifikato."
2 straipsnis
Šis sprendimas skirtas valstybėms narėms.
Priimta Briuselyje, 1993 m. gruodžio 17 d.